
PASLAUGŲ PIRKIMO-PARDAVIMO SUTARTIES SPECIALIOSIOS SĄLYGOS

	Sutarties pavadinimas
	VALSTYBINĖS ENERGETIKOS REGULIAVIMO TARYBOS INTERNETO SVETAINĖS SUKŪRIMO, GARANTINĖS PRIEŽIŪROS, PALAIKYMO, VYSTYMO PASLAUGŲ PIRKIMO – PARDAVIMO SUTARTIS

	Sutarties data
	
	Sutarties numeris
	



	1. SUTARTIES ŠALYS

	



1.1. Pirkėjas
	1.1.1. Pavadinimas
	

	
	1.1.2. Juridinio asmens kodas
	

	
	1.1.3. Adresas
	

	
	1.1.4. PVM mokėtojo kodas
	

	
	1.1.5. Atsiskaitomoji sąskaita
	

	
	1.1.6. Bankas, banko kodas
	

	
	1.1.7. Telefonas
	

	
	1.1.8. El. paštas
	

	
	1.1.9. Šalies atstovas
	

	
	1.1.10. Atstovavimo pagrindas
	

	


1.2. Tiekėjas
(jei Tiekėjas yra fizinis asmuo, skiltys atitinkamai pakoreguojamos.
Jei Tiekėjas yra tiekėjų grupė, skiltys pildomos įterpiant kiekvieno grupės nario informaciją)
	1.2.1. Pavadinimas
	

	
	1.2.2. Juridinio asmens kodas
	

	
	1.2.3. Adresas
	

	
	1.2.4. PVM mokėtojo kodas
	

	
	1.2.5. Atsiskaitomoji sąskaita
	

	
	1.2.6. Bankas, banko kodas
	

	
	1.2.7. Telefonas
	

	
	1.2.8. El. paštas
	

	
	1.2.9. Šalies atstovas
	

	
	1.2.10. Atstovavimo pagrindas
	



	2. ATSAKINGI ASMENYS

	2.1. Pirkėjo kontaktiniai asmenys, atsakingi už Sutarties vykdymą, Paslaugų priėmimą, Sąskaitų per informacinę sistemą SABIS priėmimą
	(nurodyti padalinį / skyrių, pareigas, vardą, pavardę, tel., el. paštą)

	2.2. Tiekėjo kontaktiniai asmenys, atsakingi už Sutarties vykdymą
	(nurodyti padalinį / skyrių, pareigas, vardą, pavardę, tel., el. paštą)

	3. SUTARTIES DALYKAS

	3.1. Sutarties dalykas
	Tiekėjas įsipareigoja Sutartyje numatytomis sąlygomis suteikti Pirkėjui Valstybinės energetikos reguliavimo tarybos interneto svetainės sukūrimo, garantinės priežiūros, palaikymo, vystymo paslaugas (toliau – Paslaugos).
Išsamus Paslaugų aprašymas ir kiti reikalavimai teikiamoms Paslaugoms nustatyti Sutarties priede Nr. 1 „Techninė specifikacija“ (toliau – Techninė specifikacija) ir Sutarties priede Nr. 2 „Pasiūlymas“.

Tiekėjas įsipareigoja užtikrinti, kad visą Sutarties galiojimo laikotarpį Tiekėjas ir jo pasitelkiami kiti subjektai (ūkio subjektai, kurių pajėgumais remiamasi, subtiekėjai) pagal jų prisiimamų įsipareigojimų pobūdį turės teisę verstis atitinkama veikla, reikalinga Paslaugų teikimui kaip tai numatyta galiojančiuose Lietuvos Respublikos teisės aktuose ir praradus teisę verstis atitinkama veikla, nedelsdamas (ne vėliau kaip per 3 d. d.) įsipareigoja apie tai informuoti Pirkėją; Jeigu leidimai / licencijos ir pan. buvo tikrinami Viešojo pirkimo procedūros metu ir pateikti dokumentai nustoja galioti Sutarties vykdymo metu, Tiekėjas įsipareigoja per 3 d. d. nuo atitinkamo dokumento (kuris patvirtina Tiekėjo ir / ar kitų jo pasitelktų subjektų (ūkio subjektai, kurių pajėgumais remiamasi, subtiekėjai) teisę verstis atitinkama veikla) galiojimo pabaigos pateikti galiojančius dokumentus (licencijas / leidimus ir pan.), kurie patvirtintų Tiekėjo ir jo pasitelkiamų kitų subjektų (ūkio subjektų, kurių pajėgumais remiamasi, subtiekėjų) pagal jų prisiimamų įsipareigojimų pobūdį teisę verstis atitinkama veikla. 

	3.2. Pirkimo pavadinimas ir numeris
	Valstybinės energetikos reguliavimo tarybos interneto svetainės sukūrimo, garantinės priežiūros, palaikymo, vystymo paslaugų pirkimas (tarptautinis atviras konkursas). Nr. 9239363

	3.3. Informacija apie Europos Sąjungos lėšomis finansuojamą projektą arba kitą projektą
	Netaikoma



	4. PASLAUGŲ SUTEIKIMO TERMINAI IR PASLAUGŲ PERDAVIMO – PRIĖMIMO TVARKA

	4.1. Paslaugų suteikimo terminas, kai Paslaugos yra vienkartinio pobūdžio, teikiamos periodiškai arba pagal Pirkėjo Užsakymą

	4.1.1. Detalūs Paslaugų teikimo terminai yra nustatyti Techninėje specifikacijoje.  
4.1.2.Pagrindiniai / svarbiausi Paslaugų teikimo terminai:
	1.
	Svetainės su turinio valdymo sistemos moduliu sukūrimas ir įdiegimas 
	per 200 (du šimtai) kalendorinių dienų nuo Sutarties įsigaliojimo dienos

	2.
	Duomenų migravimas
	per 190 (vienas šimtas devyniasdešimt) kalendorinių dienų nuo Sutarties įsigaliojimo dienos

	3.
	Mokymų paslaugos
	per 200 (du šimtai) kalendorinių dienų nuo Sutarties įsigaliojimo dienos 

	4.
	Licencijų nuoma (trečiųjų šalių moduliams ir kita)
	turi galioti iki svetainės garantinės priežiūros ir palaikymo paslaugų teikimo pabaigos

	5.
	Palaikymo paslaugos
	palaikymo paslaugos teikiamos 24 mėn. po galutinio svetainės su turinio valdymo sistema sukūrimo ir įdiegimo priėmimo-perdavimo akto pasirašymo dienos. Tačiau, jeigu bus vėluojama suteikti svetainės su turinio valdymo sistemos modulio sukūrimo ir įdiegimo paslaugas ar kitus paslaugų etapus (migravimas ir pan.), palaikymo paslaugos negalės būti teikiamos ilgiau nei 3 metai nuo Sutarties įsigaliojimo dienos.


	6. 
	Vystymo paslaugos
	36 mėn. nuo sutarties įsigaliojimo dienos (t. y. Pirkėjas gali suformuoti poreikį užsakyti vystymo paslaugas dar nesant priėmimo-perdavimo aktu priimtai svetainei su turinio valdymo sistema). 





	4.2. Paslaugų / jų dalies / etapo / periodo suteikimo termino pratęsimas
	Netaikoma



	4.3. Užsakymų teikimo tvarka
	Vystymo paslaugų ir mokymo paslaugų užsakymų teikimo tvarka nustatyta Techninėje specifikacijoje.


	4.4. Dėl minimalios Užsakymo vertės ar apimties
	Netaikoma



	4.5. Pateikiami dokumentai
	4.5.1.Turi būti pateikiami šie dokumentai: 
4.5.1.1. Svetainės perdavimo metu Tiekėjas privalo pateikti: visus išeities kodus; techninę dokumentaciją; architektūros aprašymą; diegimo instrukcijas; konfigūravimo instrukcijas; naudojimo ir priežiūros rekomendacijas; SBOM (Software Bill of Materials) ir kitus Techninėje specifikacijoje nustatytus dokumentus.
4.5.1.2. Mokymų metu Tiekėjas turi pateikti: mokymo medžiagą; naudotojo vadovus; vaizdo instrukcijas ir kitus Techninėje specifikacijoje nustatytus dokumentus.
4.5.1.3. Licencijų klausimais. Jeigu licencijų registravimas Pirkėjo vardu techniškai neįmanomas, Tiekėjas privalo ne vėliau kaip prieš 8 mėnesius iki Sutarties galiojimo termino pabaigos informuoti Pirkėją apie licencijų galiojimo terminus ir suderinti veiksmus dėl licencijų perleidimo, perdavimo ar kito teisėto naudojimo užtikrinimo po Sutarties termino pabaigos.
4.5.1.4. Konfidencialumai. Per 1 darbo dieną nuo Sutarties įsigaliojimo dienos (nebent su Pirkėju sutariama kitaip) turi būti pateikti konfidencialumo pasižadėjimai (subjektai, kurie turi pateikti konfidencialumo pasižadėjimus nustatyti Techninėje specifikacijoje). 
4.5.1.5. Palaikymo paslaugų teikimo metu teikiamos suvestinės ataskaitos. Reikalavimai suvestinėms ataskaitoms nustatyti Techninėje specifikacijoje.
4.5.1.6. Saugumo atnaujinimų ataskaita. Po TVS ar komponentų atnaujinimo per 5 darbo dienas Tiekėjas turi pateikti ataskaitą apie atliktus atnaujinimus ir pašalintas saugumo spragas.
4.5.1.7. Prieinamumo reikalavimai. Su svetainės sukūrimo ir įdiegimo galutiniu priėmimo-perdavimo aktu turi Tiekėjas pateikti:
interneto svetainės prieinamumo atitikties paraišką; prieinamumo testavimo rezultatus.

4.5.2. Apmokėjimo tikslais turi būti pateikiama: Paslaugų perdavimo–priėmimo aktas (-ai) (palaikymo paslaugų atveju vietoj priėmimo-perdavimo akto Tiekėjas teikia suvestinę ataskaitą), sąskaita (-os).

Tiekėjui nepateikus nurodytų dokumentų, laikoma, kad Paslaugos neatitinka Sutartyje nustatytų reikalavimų.

	5. SUTARTIES KAINA IR ATSISKAITYMO TVARKA

	5.1. Sutarčiai taikomas kainos apskaičiavimo būdas
	Mišri kainodara: fiksuotos kainos kainodara (Svetainės su turinio valdymo sistemos moduliu sukūrimas ir įdiegimas, Duomenų migravimas, Licencijų nuoma (trečiųjų šalių moduliams ir kita), palaikymo paslaugos) ir fiksuoto įkainio kainodara (Mokymo paslaugos, vystymo paslaugos).


	5.2. Pradinės Sutarties vertė ir Sutarties kaina, kai taikoma mišri kainodara

	5.2.1. Pradinės Sutarties vertė yra (nurodyti sumą skaičiais) Eur (nurodyti sumą žodžiais) Eur be PVM.
5.2.2. PVM sudaro (nurodyti sumą skaičiais) Eur (nurodyti sumą žodžiais).
5.2.3. Sutarties kaina yra (nurodyti sumą skaičiais) Eur (nurodyti sumą žodžiais) su PVM.

5.2.4. Šioje Sutartyje Pradinės Sutarties vertė yra lygi sudedant dvi reikšmes: a) Tiekėjo pasiūlymo kainą be PVM, nurodytą už visą pirkimo dokumentuose ir Sutartyje nurodytą Paslaugų kiekį ir (ar) apimtis, kurie perkami pagal fiksuotą kainą ir b) sudauginus maksimalų Paslaugų kiekį  ir (ar) apimtis, kurie perkami pagal poreikį, iš Tiekėjo pasiūlytų įkainių be PVM. 
Pirkėjas neįsipareigoja išpirkti maksimalaus vystymo ir mokymo paslaugų kiekio.

5.2.5. Paslaugų kainos ir įkainiai nustatyti Sutarties priede Nr. 2 ,,Pasiūlymas“.

	5.3. Sutarties kainos / įkainių perskaičiavimas taikant peržiūros taisykles


	Sutarties kaina / įkainiai bus perskaičiuojami:
5.3.1. dėl PVM tarifo pasikeitimo;
5.3.2. dėl kitų mokesčių, lemiančių Paslaugų kainos / įkainių pokytį, pasikeitimo  (netaikoma);
5.3.3. dėl kainų lygio pokyčio;
5.3.4. pagal Paslaugų grupių kainų pokyčius (netaikoma).

	5.3.1. Sutarties kainos / įkainių peržiūra dėl PVM tarifo pasikeitimo
	Jeigu Sutarties vykdymo metu pasikeičia PVM mokėjimą reglamentuojantys teisės aktai, darantys tiesioginę įtaką Tiekėjo teikiamų Paslaugų Sutartyje nurodytai kainai / įkainiams, Sutarties kaina / įkainiai perskaičiuojami nekeičiant Paslaugų kainos / įkainio be PVM.

Perskaičiuota (-i) Sutarties kaina / įkainiai įforminama (-i) Susitarimu ir turi būti taikoma (-i) nuo naujo PVM įvedimo datos (nepriklausomai nuo to, kada pasirašytas Susitarimas).

	5.3.2. Sutarties kainos / įkainių peržiūra dėl kitų mokesčių, lemiančių Paslaugų kainos / įkainių pokytį, pasikeitimo
	Netaikoma




	5.3.3. Sutarties kainos / įkainių peržiūra dėl kainų lygio pokyčio
	5.3.3.1. Bet kuri Sutarties šalis Sutarties galiojimo metu turi teisę inicijuoti Sutartyje numatytų įkainių / kainų perskaičiavimą (keitimą), ne anksčiau kaip po 12 (dvylikos) mėnesių nuo Sutarties įsigaliojimo dienos (jeigu perskaičiavimas jau buvo atliktas – nuo paskutinio perskaičiavimo pagal šį punktą dienos), jeigu Vartojimo prekių ir paslaugų kainų pokytis (k), apskaičiuotas kaip nustatyta šiame punkte, ± 5 procentai. Sutarties kainos / įkainių peržiūra atliekama ne rečiau kaip kas 12 mėnesių.
5.3.3.2. Sutarties kaina / įkainiai peržiūrimi tik tai Sutarties daliai, kuri nėra išpirkta, t. y. Paslaugoms, kurios nėra priimtos ir apmokėtos. Vėlesnė Sutarties kainos / įkainių peržiūra negali apimti laikotarpio, už kurį jau buvo atlikta peržiūra.
5.3.3.3. Jeigu Paslaugų teikimas vėluoja dėl Tiekėjo kaltės, uždelstų suteikti Paslaugų kaina / įkainiai nėra perskaičiuojami dėl kainų lygio kilimo (gali būti mažinami, tačiau negali būti didinami).
5.3.3.4. Atlikdamos Sutarties kainos / įkainių peržiūrą Šalys vadovaujasi Valstybės duomenų agentūros viešai Oficialiosios statistikos portale paskelbtais Rodiklių duomenų bazės duomenimis. Iš kitos Šalies nereikalaujama pateikti oficialaus Valstybės duomenų agentūros ar kitos institucijos išduoto dokumento ar patvirtinimo.
5.3.3.5. Šalys privalo Susitarime nurodyti vartojimo prekių ir paslaugų indekso reikšmę laikotarpio pradžioje ir jo nustatymo datą, indekso reikšmę laikotarpio pabaigoje ir jo nustatymo datą, kainų pokytį (k), perskaičiuotą Sutarties kainą / įkainius, perskaičiuotą Pradinės Sutarties vertę.
5.3.3.6. Nauja Sutarties kaina / įkainiai apskaičiuojami pagal žemiau pateiktą formulę:

, kur a – kaina / įkainis (Eur be PVM) (jei peržiūra jau buvo atlikta, tai po paskutinio perskaičiavimo)
a1 – perskaičiuota (pakeista) kaina / įkainis (Eur be PVM)
k – pagal vartotojų kainų indeksą („Vartojimo prekių ir paslaugų“) apskaičiuotas Vartojimo prekių ir paslaugų kainų pokytis (padidėjimas arba sumažėjimas) (%). „k“ reikšmė skaičiuojama pagal formulę:

, (proc.) kur
Indnaujausias – kreipimosi dėl kainos / įkainių peržiūros išsiuntimo kitai Šaliai dieną paskelbtas naujausias vartojimo prekių ir paslaugų indeksas.
Indpradžia – laikotarpio pradžios datos (mėnesio) vartojimo prekių ir paslaugų indeksas. 
Pirmojo perskaičiavimo atveju laikotarpio pradžia (mėnuo) yra Sutarties įsigaliojimo dienos mėnuo. Antrojo ir vėlesnių perskaičiavimų atveju laikotarpio pradžia (mėnuo) yra paskutinio perskaičiavimo metu naudotos paskelbto atitinkamo indekso reikšmės mėnuo.
5.3.3.7. Skaičiavimams indeksų reikšmės imamos keturių skaitmenų po kablelio tikslumu. Apskaičiuotas pokytis (k) tolimesniems skaičiavimams naudojamas suapvalinus iki vieno skaitmens po kablelio, o apskaičiuotas įkainis „a1“ suapvalinamas iki dviejų  skaitmenų po kablelio.
5.3.3.8. Šalis, siekianti Sutarties kainos / įkainių peržiūros, privalo raštu kreiptis į kitą Šalį ir prašyme pateikti visą reikalingą informaciją: Sutarties pavadinimą, numerį, datą, neperduotų ir neapmokėtų Paslaugų sąrašą su kiekiais, indekso reikšmes su nuorodomis į viešus šaltinius Valstybės duomenų agentūros Oficialiosios statistikos portale. Prašyme Šalis neturi teisės nurodyti kito indekso ar prašyti perskaičiavimo pagal kitą indeksą nei nurodytas šioje procedūroje.
5.3.3.9. Susitarimas turi būti sudarytas per 5 darbo dienas nuo Šalies pateikto tinkamo prašymo perskaičiuoti Sutarties kainą / įkainius gavimo dienos.
5.3.3.10. Susitarimu Šalys neturi teisės keisti procedūroje nurodytos tvarkos ar kitų Sutarties nuostatų, išskyrus, jei keitimas atliekamas pagal VPĮ nuostatas.

	5.3.4. Sutarties kainos / įkainių peržiūra dėl kainų lygio pokyčio pagal Paslaugų grupių kainų pokyčius
	Netaikoma



	5.4. Sutarties kainos / įkainių apskaičiavimas taikant kiekio (apimties) keitimo taisykles
	5.4.1. Pirkėjas numato galimybę įsigyti Sutartimi įsigyjamų Paslaugų sąraše nenurodytų, tačiau su pirkimo objektu susijusių Paslaugų (toliau – Nenumatytos paslaugos) neviršijant 10 (dešimt) proc. Pradinės Sutarties vertės (jos nedidinant).
5.4.2. Už Nenumatytas paslaugas bus apmokama ne didesnėmis nei Užsakymo dieną Tiekėjo prekybos vietoje, kataloge ar interneto svetainėje nurodytomis galiojančiomis šių paslaugų kainomis arba, jei tokios kainos neskelbiamos, tiekėjo pasiūlytomis, konkurencingomis ir rinką atitinkančiomis kainomis. Nenumatytų paslaugų kaina su Pirkėju turi būti derinama iš anksto. Gavęs Tiekėjo pateiktas Nenumatytų paslaugų kainas (komercinį pasiūlymą), Pirkėjas atlieka rinkos kainų tyrimą (apklausą telefonu ir / ar raštu, ir / ar paiešką elektroninėje erdvėje ar kt.), tokiu būdu įvertindamas, ar Tiekėjo pateiktos Nenumatytų paslaugų kainos atitinka rinkos kainas. Nustačius, kad Tiekėjo pasiūlytos Nenumatytų paslaugų kainos yra didesnės nei rinkos, Pirkėjas prašo Tiekėjo jas sumažinti. Tiekėjui nesutikus sumažinti Nenumatytų paslaugų kainos iki rinkos kainos, Pirkėjas pasilieka teisę Nenumatytas paslaugas įsigyti atskiru pirkimu.

	5.5. Atsiskaitymo su Tiekėju terminas ir tvarka
	5.5.1. Už faktiškai ir laiku suteiktas Esamos situacijos analizės, grafinio dizaino sukūrimo, projektavimo (1 etapas) paslaugas Tiekėjas pateikia Pirkėjui išrašytą Sąskaitą ne vėliau kaip per 10 (dešimt) kalendorinių dienų po to, kai Sutarties Šalys pasirašo Esamos situacijos analizės, grafinio dizaino sukūrimo, projektavimo (1 etapas) paslaugų priėmimo–perdavimo aktą.
5.5.2. Už faktiškai ir laiku suteiktas Svetainės programavimo, testavimo (2 etapas) paslaugas Tiekėjas pateikia Pirkėjui išrašytą Sąskaitą ne vėliau kaip per 10 (dešimt) kalendorinių dienų po to, kai Sutarties Šalys pasirašo Svetainės programavimo, testavimo (2 etapas) paslaugų priėmimo–perdavimo aktą. 
5.5.3. Už faktiškai ir laiku suteiktas Duomenų migravimo (3 etapas) paslaugas Tiekėjas pateikia Pirkėjui išrašytą Sąskaitą ne vėliau kaip per 10 (dešimt) kalendorinių dienų po to, kai Sutarties Šalys pasirašo Duomenų migravimo (3 etapas) paslaugų priėmimo–perdavimo aktą.
5.5.4. Už faktiškai ir laiku suteiktas Svetainės diegimo Pirkėjo infrastruktūroje ir testavimo (4 etapas) paslaugas Tiekėjas pateikia Pirkėjui išrašytą Sąskaitą ne vėliau kaip per 10 (dešimt) kalendorinių dienų po to, kai Sutarties Šalys pasirašo Svetainės diegimo Pirkėjo infrastruktūroje ir testavimo (4 etapas) paslaugų priėmimo–perdavimo aktą, kuriuo priimama ir visa tinkamai veikianti Svetainė kaip vientisa sistema bei taip pat šiame akte fiksuojama, kad Tiekėjui bus sumokama ir už licencijų nuomą (trečiųjų šalių moduliams ir kita) pagal Sutarties priede Nr. 2 ,,Pasiūlymas“ nustatytą fiksuotą bendrą licencijų nuomos (trečiųjų šalių moduliams ir kita) kainą.  
5.5.5. Sutarties specialiųjų sąlygų 5.5.1-5.5.3 papunkčiuose nurodyti mokėjimai, atliekami tik paslaugų finansavimo ir atsiskaitymo tikslais. Šių mokėjimų atlikimas savaime nereiškia, kad Pirkėjas priėmė atitinkamame etape suteiktas paslaugas, patvirtino jų tinkamą kokybę, atitiktį Techninės specifikacijos ar Sutarties reikalavimams arba atsisakė teisės ateityje reikšti pretenzijas dėl šių paslaugų rezultatų. Atskirų funkcionalumų, modulių ar kitų tarpinių paslaugų rezultatų pateikimas ir jų finansavimas nesudaro pagrindo laikyti, kad jie yra galutinai priimti, jeigu vėlesniuose paslaugų teikimo ar testavimo etapuose paaiškėja, kad jie neatitinka Techninės specifikacijos reikalavimų arba neigiamai veikia kitų Svetainės funkcionalumų, modulių ar integracijų veikimą. Tiekėjas atsako už galutinį paslaugų rezultatą – tinkamai veikiančią interneto svetainę kaip vientisą informacinę sistemą. Nustačius, kad galutinio testavimo metu atskiri anksčiau finansuoti paslaugų rezultatai neveikia tinkamai arba neužtikrina tinkamo visos sistemos veikimo, Tiekėjas privalo savo lėšomis pašalinti nustatytus trūkumus, neatsižvelgiant į tai, kad už atitinkamas paslaugas buvo atlikti tarpiniai mokėjimai (1-3 paslaugų etapai). Tarpiniai mokėjimai ir tarpiniai paslaugų rezultatų įvertinimai atliekami išimtinai projekto finansavimo ir vykdymo kontrolės tikslais. Galutinis paslaugų rezultato priėmimas (4 paslaugų etapas) atliekamas tik įsitikinus, kad visa Svetainė veikia kaip vientisa sistema, atitinka Techninės specifikacijos ir Sutarties reikalavimus bei yra tinkama naudoti pagal paskirtį.
5.5.6. Už faktiškai ir laiku suteiktas mokymo paslaugas, Tiekėjas pateikia Pirkėjui išrašytą Sąskaitą už Paslaugas ne vėliau kaip per 10 (dešimt) kalendorinių dienų po to, kai Sutarties Šalys pasirašo užsakytų mokymo paslaugų priėmimo–perdavimo aktą.
5.5.7. Už faktiškai ir laiku suteiktas palaikymo paslaugas, Pirkėjas apmoka kas mėnesį pagal Tiekėjo išrašytą ir elektroniniu būdu pateiktą priimtiną Sąskaitą. Tiekėjas pateikia Pirkėjui Sąskaitą už suteiktas palaikymo paslaugas po to, kai Tiekėjas Techninėje specifikacijoje nustatyta tvarka ir terminais pateikia Pirkėjui suvestinę ataskaitą (Techninės specifikacijos 50 punktas). Suvestinė ataskaita turi būti pasirašyta Tiekėjo įgalioto asmens (Pirkėjas suvestinės ataskaitos nepasirašo).
5.5.8. Jeigu palaikymo paslaugos yra teikiamos ne visą mėnesį (įkainis apskaičiuojamas proporcingai pagal teiktų paslaugų dienų skaičių: pvz.: paslauga teikta ne 31 kalendorinę dieną, o 14 kalendorinių dienų: išskaičiuojamas vienos dienos įkainis (įkainį padalinant iš mėnesio dienų skaičiaus) ir jis padauginamas iš paslaugų teikimo dienų skaičiaus).
5.5.9. Už faktiškai ir laiku suteiktas užsakytas vystymo paslaugas, Tiekėjas pateikia Pirkėjui išrašytą Sąskaitą už Paslaugas ne vėliau kaip per 10 (dešimt) kalendorinių dienų po to, kai Sutarties Šalys pasirašo užsakytų vystymo paslaugų priėmimo–perdavimo aktą.
5.5.10. Už faktiškai ir laiku suteiktas Paslaugas, Pirkėjas apmoka ne vėliau kaip per 30 kalendorinių dienų pagal Tiekėjo išrašytą ir elektroniniu būdu pateiktą priimtiną Sąskaitą. 

	5.6. Avansas
	Netaikoma



	5.7. Avanso užtikrinimas
	Netaikoma


	6. PASLAUGŲ KOKYBĖ IR GARANTINIAI ĮSIPAREIGOJIMAI

	6.1. Garantinis terminas
	Svetainės sukūrimo ir įdiegimo paslaugų ir vystymo paslaugų garantijos terminai ir kitos taisyklės, susijusios su šiuo institutu, nustatytos Techninėje specifikacijoje.



	6.2. Terminas Paslaugų trūkumams pašalinti
	Taisyklės nustatytos Techninėje specifikacijoje. Jeigu konkrečių terminų taisyklių nėra numatyta Techninėje specifikacijoje, Pirkėjas turi teisę nustatyti protingą terminą trūkumams pašalinti, atsižvelgiant į nustatytų trūkumų pobūdį ir kiekį.  

	6.3. Kokybinių kriterijų įgyvendinimo ir tikrinimo tvarka
	Tiekėjas turi užtikrinti, kad paslaugas teiks Viešojo pirkimo metu deklaruoti specialistai, kurių kvalifikacija buvo tikrinama Viešojo pirkimo procedūros metu ir buvo skiriami ekonominio naudingumo (kokybės) balai. Pirkėjui kilus įtarimų, kad šių reikalavimų nėra laikomasi, Pirkėjas kreipiasi į tiekėją dėl paaiškinimų pateikimo.

	7. SUTARTIES VYKDYMUI PASITELKIAMI SUBTIEKĖJAI IR (AR) SPECIALISTAI

	7.1. Sutarties vykdymui pasitelkiami subtiekėjai ir (ar) specialistai
	Sutarties vykdymui subtiekėjai ir (ar) specialistai nepasitelkiami.

arba

Sutarties vykdymui pasitelkiami subtiekėjai ir (ar) specialistai yra nurodyti Sutarties priede Nr. [...] „Sutarties vykdymui pasitelkiami subtiekėjai ir (ar) specialistai“

	8. PRIEVOLIŲ PAGAL SUTARTĮ ĮVYKDYMO UŽTIKRINIMAS

	8.1. Prievolių pagal Sutartį įvykdymo užtikrinimas
	Prievolių pagal Sutartį įvykdymas užtikrinamas:
Netesybomis (delspinigiais, bauda).


	8.2 Sutarties įvykdymo užtikrinimo galiojimo terminas
	Netaikoma



	8.3. Sutarties įvykdymo užtikrinimo pateikimas
	Netaikoma


	9. ŠALIŲ ATSAKOMYBĖ

	9.1. Pirkėjui taikomos netesybos už mokėjimų pagal Sutartį vėlavimą
	Jei Pirkėjas, gavęs tinkamai pateiktą ir užpildytą Sąskaitą, uždelsia atsiskaityti už tinkamai Tiekėjo suteiktas kokybiškas Paslaugas per Sutartyje nurodytą terminą, Tiekėjas nuo kitos nei nustatytas terminas dienos skaičiuoja Pirkėjui 0,02 (dvi šimtosios) procento dydžio delspinigius nuo neapmokėtos sumos be PVM už kiekvieną vėlavimo dieną.

	9.2. Tiekėjui taikomos netesybos
	1, 2, 3, 4 Paslaugų etapai
9.2.1. Jeigu Tiekėjas dėl savo kaltės vėluoja suteikti Techninėje specifikacijoje nustatytus 1, 2, 3, 4 Paslaugų etapus Sutartyje (Techninėje specifikacijoje) nustatytais terminais ir / ar vėluoja pašalinti 1, 2, 3, 4 Paslaugų etapų teikimo trūkumus[footnoteRef:2], Pirkėjas raštu (el. paštu) informuoja Tiekėją apie vėlavimą ir nesumažindamas kitų savo teisių gynimo priemonių, numatytų Sutartyje, skaičiuoja 0,02 (dvi šimtosios) procento dydžio delspinigius nuo konkretaus Paslaugų etapo vertės Eur be PVM, nurodytos Sutarties priede Nr. 2 ,,Pasiūlymas“, už kiekvieną uždelstą dieną.  [2:  kai šalinami Paslaugų teikimo trūkumai ir tų trūkumų šalinimui yra nustatytas terminas, bet jo nesilaikoma.] 

9.2.2. Delspinigiai nėra skaičiuojami tuo periodu, kai Pirkėjas yra gavęs 1, 2, 3, 4 Paslaugų etapų teikimo rezultatus ir tikrina 1, 2, 3, 4 Paslaugų etapų kokybę. Jeigu 1, 2, 3, 4 Paslaugų etapų teikimo trūkumai šalinami pasibaigus 1, 2, 3, 4 Paslaugų etapų teikimo terminui – už trūkumų šalinimo laiką yra skaičiuojami 0,02 (dvi šimtosios) procento dydžio delspinigiai nuo konkretaus Paslaugų etapo vertės Eur be PVM, nurodytos Sutarties priede Nr. 2 ,,Pasiūlymas“, už kiekvieną uždelstą dieną. 
Kitos procesinės užduotys
9.2.3. Jeigu Tiekėjas dėl savo kaltės vėluoja suderinti su Pirkėju Paslaugų vykdymo planą (grafiką), vėluoja pateikti Saugumo atnaujinimų ataskaitą, suvestinę atskaitą, nebendradarbiauja su trečiąja šalimi (kai trečioji šalis pasitelkiama paslaugų kokybei tikrinti) ar vėluoja atlikti kitą panašaus pobūdžio darbą už kiekvieną vėluojamą dieną arba darbo dieną (dienos apibrėžimas priklauso, kaip atitinkamas terminas apibrėžtas Techninėje specifikacijoje, t. y. darbo ar kalendorinėmis dienomis,) yra mokama 5 (penkių) eurų bauda. 
Jeigu Techninėje specifikacijoje nustatyta pareiga, tačiau nėra nurodytas konkretus terminas jai įvykdyti, tokiu atveju terminą raštu nustato Pirkėjas (arba abi Šalys suderina terminą), vadovaudamasis protingumo, sąžiningumo ir sutarties vykdymo savalaikiškumo principais, o Tiekėjas privalo jo laikytis. Tiekėjo atsakomybė už pareigos neįvykdymą arba pavėluotą įvykdymą taikoma nuo Pirkėjo nustatyto termino pabaigos, nebent Šalys raštu susitaria kitaip.
Palaikymo paslaugos
9.2.4. Jeigu Tiekėjas dėl savo kaltės vėluoja sureaguoti (reakcijos laikas) į kilusį I lygio incidentą Techninėje specifikacijoje nustatytais terminais, už kiekvieną vėluojamą darbo valandą Tiekėjas turi mokėti 30,00 (trisdešimt) eurų dydžio baudą. 
9.2.5. Jeigu Tiekėjas dėl savo kaltės vėluoja išspręsti (išsprendimo laikas) I lygio incidentą Techninėje specifikacijoje nustatytais terminais, už kiekvieną vėluojamą darbo valandą Tiekėjas turi sumokėti 50,00 (penkiasdešimt) eurų dydžio baudą. 
9.2.6. Jeigu Tiekėjas dėl savo kaltės vėluoja sureaguoti (reakcijos laikas) į kilusį II lygio incidentą Techninėje specifikacijoje nustatytais terminais, už kiekvieną vėluojamą darbo valandą Tiekėjas turi mokėti 10,00 (dešimt) eurų dydžio baudą. 
9.2.7. Jeigu Tiekėjas dėl savo kaltės vėluoja išspręsti (išsprendimo laikas) II lygio incidentą Techninėje specifikacijoje nustatytais terminais, už kiekvieną vėluojamą darbo valandą Tiekėjas turi sumokėti 20,00 (dvidešimt) eurų dydžio baudą. 
9.2.8. Jeigu Tiekėjas dėl savo kaltės vėluoja sureaguoti  (reakcijos laikas) į kilusį III lygio incidentą Techninėje specifikacijoje nustatytais terminais, už kiekvieną vėluojamą darbo valandą Tiekėjas turi mokėti 2,00 (dviejų) eurų dydžio baudą. 
9.2.9. Jeigu Tiekėjas dėl savo kaltės vėluoja išspręsti (išsprendimo laikas) III lygio incidentą Techninėje specifikacijoje nustatytais terminais, už kiekvieną vėluojamą darbo dieną Tiekėjas turi sumokėti 5,00 (penkių) eurų dydžio baudą. 
9.2.10. Jeigu Tiekėjas dėl savo kaltės vėluoja sureaguoti  (reakcijos laikas) į Užklausą Techninėje specifikacijoje nustatytais  terminais, už kiekvieną vėluojamą darbo valandą Tiekėjas turi mokėti 0,20 (dvidešimties centų) euro dydžio baudą. 
9.2.11. Jeigu Tiekėjas dėl savo kaltės vėluoja išspręsti (išsprendimo laikas) Užklausą Šalių sutartais terminais, už kiekvieną vėluojamą darbo dieną Tiekėjas turi sumokėti 0,50 (penkiasdešimties centų) euro dydžio baudą. 

Mokymo paslaugos (5 etapas)
9.2.12. Jei Tiekėjas dėl savo kaltės nesuteikia mokymo paslaugų abiejų Šalių suderintu data iki Techninėje specifikacijoje nustatyto termino, Pirkėjo reikalavimu, Tiekėjas turi sumokėti 100,00 (vienas šimtas) Eur baudą už kiekvieną atskirą atvejį.

Techninės dokumentacijos parengimas (6 etapas)
9.2.13. Jeigu Tiekėjas dėl savo kaltės vėluoja suteikti Techninėje specifikacijoje nustatytą 6 Paslaugų etapą Sutartyje (Techninėje specifikacijoje) nustatytais terminais ir / ar vėluoja pašalinti 6 Paslaugų etapo teikimo trūkumus[footnoteRef:3], Pirkėjas raštu (el. paštu) informuoja Tiekėją apie vėlavimą ir nesumažindamas kitų savo teisių gynimo priemonių, numatytų Sutartyje, taiko 5 (penkių) eurų baudą už kiekvieną uždelstą dieną.  [3:  kai šalinami Paslaugų teikimo trūkumai ir tų trūkumų šalinimui yra nustatytas terminas, bet jo nesilaikoma.] 


Vystymo paslaugos
9.2.14. Jeigu Tiekėjas dėl savo kaltės vėluoja suteikti užsakytas konkrečias vystymo paslaugas užsakyme nustatytais terminais ir / ar vėluoja pašalinti užsakytų vystymo paslaugų trūkumus[footnoteRef:4], Pirkėjas raštu (el. paštu) informuoja Tiekėją apie vėlavimą ir nesumažindamas kitų savo teisių gynimo priemonių, numatytų Sutartyje, skaičiuoja 0,02 (dvi šimtosios) procento dydžio delspinigius nuo vystymo užsakymo vertės Eur be PVM, už kiekvieną uždelstą dieną.  [4:  kai šalinami Paslaugų teikimo trūkumai ir tų trūkumų šalinimui yra nustatytas terminas, bet jo nesilaikoma.] 

9.2.15. Delspinigiai nėra skaičiuojami tuo periodu, kai Pirkėjas yra gavęs vystymo paslaugų rezultatus ir tikrina suteiktų vystymo paslaugų kokybę. Jeigu vystymo paslaugų teikimo trūkumai šalinami pasibaigus vystymo paslaugų teikimo terminui – už trūkumų šalinimo laiką yra skaičiuojami 0,02 (dvi šimtosios) procento dydžio delspinigiai nuo vystymo užsakymo vertės Eur be PVM, už kiekvieną uždelstą dieną. 

Garantinė priežiūra ir vystymo paslaugų garantinė priežiūra
9.2.16. Garantinei priežiūrai mutatis mutandis taikomos atsakomybės taisyklės nustatytos palaikymo paslaugų teikimui. 

Atsakomybės taisyklės dėl kibernetinio saugumo taisyklių (Pirkėjas yra esminis kibernetinio saugumo subjektas): 
9.2.17. Tiekėjas paslaugų teikimo metu turi užtikrinti, kad jis ir jo pasitelkiami kiti ūkio subjektai (ūkio subjektai, kurių pajėgumais remiamasi kvalifikacijai pagrįsti, subtiekėjai ir kita) paslaugų teikimo metu laikysis standarte LST ISO/IEC 27001:2022 „Informacinės technologijos. Saugumo metodai. Informacijos saugumo valdymo sistemos“ nustatytų reikalavimų ir paslaugų teikimo metu Pirkėjui paprašius, per abiejų šalių suderintą terminą, pateiks paaiškinimus ir (ar) kitus įrodymus (pvz.: sertifikatus ir (ar) politikas, ir (ar) procesų aprašus, ir (ar) išorinio audito išvadas), kurie patvirtintų, kad paslaugų teikimo metu užtikrinami informacijos saugumo valdymo procesai: 
9.2.17.1. jeigu Tiekėjas dėl savo kaltės vėluoja per abiejų šalių suderintą terminą pateikti paaiškinimus ir (ar) kitus įrodymus (pvz.: sertifikatus ir (ar) politikas, ir (ar) procesų aprašus, ir (ar) išorinio audito išvadas), kurie patvirtintų, kad paslaugų teikimo metu užtikrinami informacijos saugumo valdymo procesai, Tiekėjas už kiekvieną vėluojamą darbo dieną turi sumokėti 50,00 (penkiasdešimt) eurų dydžio baudą. 
9.2.17.2. jeigu Tiekėjas paslaugų teikimo metu neužtikrina, kad jis ir jo pasitelkiami kiti ūkio subjektai (ūkio subjektai, kurių pajėgumais remiamasi kvalifikacijai pagrįsti, subtiekėjai ir kita) paslaugų teikimo metu laikosi standarte LST ISO/IEC 27001:2022 „Informacinės technologijos Saugumo metodai. Informacijos saugumo valdymo sistemos“ nustatytų reikalavimų, Tiekėjas už kiekvieną tokį (pažeidimo) atvejį turi sumokėti 12 500,00 (dvylika tūkstančių penki šimtai) eurų baudą bei atlyginti tiesioginius (faktiškai patirtas išlaidas) nuostolius, jeigu jų nepadengia bauda.
Pastaba. Vadovaujantis Lietuvos Respublikos kibernetinio saugumo įstatymo 30 straipsnio 2 dalies 3 punktu, Sutarties Specialiųjų sąlygų 9.2.17 papunktyje numatyta atsakomybė, įskaitant tiekėjo atlyginamus tiesioginius (faktiškai patirtas išlaidas) nuostolius yra ne didesnė kaip 60 000 (šešiasdešimt tūkstančių) Eur. 

9.2.18. Jeigu Tiekėjas paslaugų teikimo metu neužtikrina Techninės specifikacijos skyriuje ,,Tiekėjo atitiktis kibernetinio saugumo reikalavimams“ ir skyriuje ,,Tiekėjo prieigų valdymo, įskaitant prieigų laikotarpio ribojimo užtikrinimas“ nustatytų pareigų laikymosi, Tiekėjas už kiekvieną tokį (pažeidimo) atvejį turi sumokėti 25 000,00 (dvidešimt penkių tūkstančių) eurų baudą bei atlyginti tiesioginius (faktiškai patirtas išlaidas) nuostolius, jeigu jų nepadengia bauda.
Pastaba. Vadovaujantis Lietuvos Respublikos kibernetinio saugumo įstatymo 30 straipsnio 2 dalies 3 punktu, Sutarties Specialiųjų sąlygų 9.2.18 papunktyje numatyta atsakomybė, įskaitant tiekėjo atlyginamus tiesioginius (faktiškai patirtas išlaidas) nuostolius yra ne didesnė kaip 60 000 (šešiasdešimt tūkstančių) Eur. 

Kitos su tiekėjo kaltės institutu taikomos taisyklės:
9.2.19. Tiekėjas neatsako už Sutartyje nustatytų terminų praleidimą, Paslaugų teikimo sutrikimus ar kitus įsipareigojimų netinkamo vykdymo atvejus tiek, kiek jie tiesiogiai atsirado dėl trečiųjų šalių programinės įrangos, licencijų, debesijos paslaugų, platformų ar kitų trečiųjų šalių teikiamų paslaugų veikimo, neveikimo, apribojimų ar jų atliekamų pakeitimų, kurių Tiekėjas negali kontroliuoti ar pagrįstai įtakoti, jeigu Tiekėjas veikė rūpestingai ir ėmėsi visų protingų priemonių tokių pasekmių išvengti arba jas sumažinti.
9.2.20. Sutarties 9.2.19 papunktis taikomas tik tuo atveju, jeigu Tiekėjas:
9.2.20.1. nedelsdamas, bet ne vėliau kaip per 1 darbo dieną nuo sužinojimo apie aplinkybę, raštu informuoja Pirkėją; 
9.2.20.2. pateikia informaciją ir, Pirkėjui pareikalavus, įrodymus apie trečiosios šalies veiksmų ar neveikimo įtaką Sutarties vykdymui; 
9.2.20.3. aktyviai bendradarbiauja su trečiąja šalimi ir deda pagrįstas pastangas kuo greičiau pašalinti kliūtis bei sumažinti jų poveikį Paslaugų teikimui.
9.2.21. Aplinkybė, kad Paslaugoms teikti naudojama trečiosios šalies programinė įranga, licencija ar paslauga, savaime neatleidžia Tiekėjo nuo atsakomybės. Tiekėjas neatsako tik už tas aplinkybes, kurios kilo dėl trečiosios šalies veiksmų ar neveikimo ir kurių Tiekėjas, veikdamas kaip rūpestingas ir profesionalus paslaugų teikėjas, negalėjo pagrįstai numatyti, išvengti ar pašalinti.

Kitos taisyklės
9.2.22. Jeigu Tiekėjas, pažeisdamas Techninės specifikacijos reikalavimus, Paslaugų teikimo metu naudoja dirbtinio intelekto (DI) technologijas, trečiųjų šalių modelius be išankstinio rašytinio Pirkėjo sutikimo tais atvejais, kai toks sutikimas pagal Techninę specifikaciją yra privalomas, Tiekėjas už kiekvieną tokį pažeidimo atvejį privalo sumokėti 1 000,00 (vienas tūkstantis) Eur baudą bei atlyginti tiesioginius (faktiškai patirtus) nuostolius, kiek jų nepadengia bauda.


	9.3. Tiekėjui / Pirkėjui taikoma bauda nutraukus Sutartį dėl esminio Sutarties pažeidimo ar nepagrįstai nutraukus Sutarties vykdymą ne Sutartyje nustatyta tvarka
	9.3.1. Nutraukus Sutartį dėl esminio Sutarties pažeidimo, nustatyto Sutarties Specialiosiose sąlygose, taikoma 10 (dešimt) procentų dydžio bauda nuo Pradinės Sutarties vertės, nurodytos Specialiųjų sąlygų 5.2 punkte. Taip pat turi būti atlyginami tiesioginiai (faktiškai patirtos išlaidos) nuostoliai, jeigu jų nepadengia bauda.
9.3.2. Nepagrįstai nutraukus Sutarties vykdymą ne Sutartyje nustatyta tvarka, mokama 5 procentų dydžio bauda nuo Pradinės Sutarties vertės, nurodytos Specialiųjų sąlygų 5.2 punkte.
9.3.3. Kitos papildomos taisyklės:
9.3.3.1.Taikant non bis in idem principą (draudžiama bausti du kartus už tą patį), jeigu Tiekėjui už tą patį Sutarties pažeidimą galėtų būti pritaikytos dvi Sutartyje nustatytos atsakomybės taisyklės, taikoma ta taisyklė, kuri numato griežtesnį atsakomybės dydį (baudos dydį ir pan.).
9.3.3.2. Maksimali Šalių atsakomybės riba turi neviršyti Sutarties vertės be PVM, tačiau laikantis Lietuvos Respublikos civilinio kodekso 6.252 straipsnyje nustatytų sąlygų atsakomybės ribojimas netaikomas tais atvejais, kai žala padaryta tyčia ar dėl didelio neatsargumo.

	9.4. Tiekėjui taikoma bauda dėl esamų subtiekėjų ar specialistų pakeitimo / naujų subtiekėjų pasitelkimo nesilaikant Bendrosiose sąlygose nurodytos subtiekėjų ir (ar) specialistų keitimo tvarkos
	9.4.1. Tiekėjui pažeidus Bendrosiose sąlygose nurodytą subtiekėjų ir (ar) specialistų keitimo tvarką (nesilaikant jos) už kiekvieną pažeidimo atvejį taikoma 5 procentų dydžio bauda nuo Pradinės Sutarties vertės, nurodytos Specialiųjų sąlygų 5.2 punkte. 


	9.5. Tiekėjui taikomos baudos dėl aplinkosauginių ir (arba) socialinių kriterijų nesilaikymo
	Netaikoma



	9.6. Tiekėjui / Pirkėjui taikoma bauda dėl konfidencialumo reikalavimų nesilaikymo
	Tiekėjui / Pirkėjui pažeidus Bendrosiose sąlygose ir Techninėje specifikacijoje nurodytas konfidencialumo reikalavimų taisykles už kiekvieną pažeidimo atvejį taikoma 5 procentų dydžio bauda nuo Pradinės Sutarties vertės, nurodytos Specialiųjų sąlygų 5.2 punkte bei turi būti atlyginami patirti tiesioginiai (faktiškai patirtos išlaidos) nuostoliai kurių nepadengia bauda.

	9.7. Tiekėjui taikomos netesybos dėl pirkimo dokumentuose nustatytų Kokybinių kriterijų nepasiekimo Sutarties vykdymo metu
	Tiekėjui pažeidus Sutarties Specialiųjų sąlygų 6.3 punkte nustatytą taisyklę (kai į Sutarties vykdymą įtraukiami kiti specialistai nei buvo deklaruoti Viešojo pirkimo atveju (ši norma taikoma taip pat ir tiems specialistams, kurių papildoma patirtis nebuvo vertinama ekonominio naudingumo (kokybės) balų skyrimo etape Viešojo pirkimo metu), už kiekvieną pažeidimo atvejį taikoma 5 procentų dydžio bauda nuo Pradinės Sutarties vertės, nurodytos Specialiųjų sąlygų 5.2 punkte bei turi būti atlyginami patirti tiesioginiai (faktiškai patirtos išlaidos) nuostoliai kurių nepadengia bauda. Atveju suprantamas įvykis, kai tam tikrus paslaugų teikimo veiksmus atlieka kitas nei pirkime deklaruotas arba Šalių sudaromu raštu susitarimu pakeistas specialistas.


	9.8. Tiekėjui taikomos netesybos dėl Sutarties įvykdymo užtikrinimo nepratęsimo
	Netaikoma


	9.9. Tiekėjui taikoma bauda dėl Pirkėjo simbolių, pavadinimo ir ženklo reklamoje ar rinkodaroje naudojimo reikalavimų nesilaikymo bei draudimo naudotis Pirkėjo sukurtais intelektiniais veiklos rezultatais nesilaikymo
	Tiekėjui už kiekvieną pažeidimo atvejį taikoma 5 procentų dydžio bauda nuo Pradinės Sutarties vertės, nurodytos Specialiųjų sąlygų 5.2 punkte bei turi būti atlyginami patirti tiesioginiai (faktiškai patirtos išlaidos) nuostoliai kurių nepadengia bauda.


	10. ESMINĖS SUTARTIES SĄLYGOS

	10.1. Esminės Sutarties sąlygos
	Kai Tiekėjui dėl paslaugų teikimo yra teikiamos pastabos, kurių Tiekėjas dėl savo kaltės sutartu laiku neištaiso.

	10.2. Dideli arba nuolatiniai esminės Sutarties sąlygos vykdymo trūkumai
	Tiekėjui dėl paslaugų teikimo tarpinių ir / ar galutinių rezultatų yra teikiamos 6 (šešis) kartus tos pačios pastabos / paslaugų rezultatų trūkumai, kurių Tiekėjas neištaiso, į jas Tiekėjas neatsižvelgia ir nepakoreguoja paslaugų rezultatų.  

	11. SUTARTIES GALIOJIMAS IR KEITIMAS

	11.1. Sutarties sudarymas ir įsigaliojimas
	Sutartis įsigalioja, kai įvykdomos šios dvi sąlygos: 1) Šalių įgalioti atstovai pasirašo sutartį ir 2) Šalių įgalioti atstovai pasirašo Asmens duomenų tvarkymo sutartį, ir galioja iki visiškų abiejų Šalių (Pirkėjo ir Tiekėjo) įsipareigojimų įvykdymo arba, kol Sutartis bus nutraukta Sutartyje ar kitais Lietuvos Respublikos civiliniame kodekse nustatytais pagrindais ir tvarka. 
Sutartis galioja iki visiško prievolių įvykdymo (kol bus išnaudota Pradinės Sutarties vertė, bet jos terminas negali būti ilgesnis kaip 38 mėnesiai nuo Sutarties įsigaliojimo dienos).

	11.2. Sutarties galiojimo termino pratęsimas
	Netaikoma



	12. SUTARTIES NUTRAUKIMAS

	12.1. Sutarties nutraukimo pagrindai
	Sutartis gali būti nutraukiama rašytiniu Šalių susitarimu arba vienašališkai, Bendrosiose sąlygose nustatyta tvarka.
[bookmark: n9444b9ffbeb64464b2072f388e61bd5b]Vadovaujantis Viešųjų pirkimų įstatymo 87 straipsnio 4 dalimi, kadangi Pirkėjas yra laikomas esminiu kibernetinio saugumo subjektu, sutartis turi būti nutraukta, kai Lietuvos Respublikos Vyriausybė Nacionaliniam saugumui užtikrinti svarbių objektų apsaugos įstatymo nustatyta tvarka priima sprendimą, patvirtinantį, kad sutartis neatitinka nacionalinio saugumo interesų.

	12.2. Esminiai Sutarties pažeidimai
	12.2.1. jeigu Tiekėjas nevykdo prisiimtų įsipareigojimų už Sutartyje nustatytą Sutarties kainą;
12.2.2. kai Tiekėjas tris kartus dėl savo kaltės neišsprendžia I lygio incidentų Techninėje specifikacijoje nustatytais terminais;
12.2.3. kai Tiekėjas penkis kartus dėl savo kaltės neišsprendžia II lygio incidentų Techninėje specifikacijoje nustatytais terminais;
12.2.4. kai Tiekėjas neužtikrina nacionalinio saugumo reikalavimų, kurie buvo nustatyti Pirkimo procedūros metu laikymosi Sutarties galiojimo laiku;
12.2.5. kai Pirkėjas Sutartyje nustatytais terminais daugiau kaip 30 kalendorinių dienų vėluoja apmokėti Tiekėjui už tinkamai ir kokybiškai suteiktas Paslaugas;
12.2.6. Tiekėjo kvalifikacija tapo nebeatitinkančia pirkimo dokumentuose nustatytų Sutarties tinkamam vykdymui būtinų reikalavimų ir šie neatitikimai nebuvo ištaisyti per 14 (keturiolika) kalendorinių dienų nuo kvalifikacijos tapimo neatitinkančia dienos;
12.2.7. Tiekėjas 10 (dešimt) kartų pažeidžia esminę Sutarties sąlygą;
12.2.8. Jeigu Tiekėjas naudoja trečiųjų šalių modulius ar sprendinius be Pirkėjo sutikimo, nesilaikoma nustatytos derinimo procedūros, o naudojamas modulis ar sprendinys neatitinka nacionalinio saugumo reikalavimų.


	13. APLINKOS APSAUGOS IR SOCIALINIAI KRITERIJAI 

	13.1. Su perkamomis paslaugomis susiję  aplinkos apsaugos kriterijai 
	Aplinkosauginiai kriterijai Paslaugoms nustatomi vadovaujantis Aplinkos apsaugos kriterijų taikymo, vykdant žaliuosius pirkimus, tvarkos aprašo, patvirtinto 2011 m. birželio 28 d. įsakymu D1-508 „Dėl Aplinkos apsaugos kriterijų taikymo, vykdant žaliuosius pirkimus, tvarkos aprašo patvirtinimo“ (toliau – Tvarkos aprašas) 4.4.4.1. papunkčiu (prekei pagaminti ir (ar) tiekti, paslaugai teikti ar darbams atlikti sunaudojama mažiau gamtos išteklių ir (ar) sudėtyje yra pakartotinai panaudotų ir (ar) perdirbtų medžiagų): taikant Tvarkos aprašo 4.4.4.1 papunktyje nustatytą aplinkosauginį principą ir siekiant, kad teikiant Paslaugas ir vykdant sutartinius įsipareigojimus, būtų sunaudojama mažiau gamtos išteklių, turi būti mažinamas popieriaus sunaudojimas, atsisakoma nebūtino dokumentų kopijavimo ir spausdinimo, dokumentacija teikiama tik elektroniniu formatu, o dokumentaciją, kuri turi būti pasirašoma, būtina pasirašyti elektroniniu parašu. Esant būtinybei dokumentaciją spausdinti, ji turi būti spausdinama ant abiejų lapo pusių ir naudojamas popierius, kuris atitinka aplinkos apsaugos kriterijus popieriui ir jo gaminiams, nustatytus Tvarkos aprašo 2 priedo 1 punkte.

Pirkimo objektas tenkina Tvarko aprašo 4.4.3 papunktyje nustatytą sąlygą, t. y. perkama tik nematerialaus pobūdžio (intelektinė) ar kitokia paslauga, nesusijusi su materialaus objekto sukūrimu, kurios teikimo metu nėra numatomas reikšmingas neigiamas poveikis aplinkai, nesukuriamas taršos šaltinis ir negeneruojamos atliekos (pvz., atlikėjų, fotografų, dizaino, garso inžinierių, vaizdo inžinierių, renginių vedėjų, vertėjų, tekstų rengėjų paslaugos; mokymų, socialinių ir mokslinių tyrimų, studijų ir koncepcijų parengimo paslaugos; rinkodaros ir viešinimo strategijų, skaitmeninės reklamos, publikacijų paruošimo paslaugos; programavimo ir informacinių sistemų priežiūros paslaugos; audito, draudimo, teisinės ir konsultantų teikiamos paslaugos ir kitos paslaugos) arba perkama prekė: programinė įranga, programinės įrangos nuoma, licencijos, elektroniniai leidiniai ar elektroninės knygos.

	13.2. Su perkamomis Paslaugomis susiję socialiniai kriterijai
	Socialiniai kriterijai nustatyti Techninės specifikacijos 91 punkte.



	14. BENDRŲJŲ SĄLYGŲ PAKEITIMAI IR PAPILDYMAI 

	14.1. 
	Šalys susitaria pakeisti nurodytą Sutarties Bendrųjų sąlygų punktą ir išdėstyti jį nauja redakcija: 
3.2.11.1. Tiekėjo iniciatyva dėl objektyvių priežasčių[footnoteRef:5] (pavyzdžiui, atostogų (motinystės, tėvystės ir pan.), ligos, nelaimingo atsitikimo atveju, mirties, išvykus į stažuotę, komandiruotę, netekus teisės verstis veikla, atsiradus interesų konfliktui nutrūkus darbo santykiams, pasikeitus specialisto darbo pobūdžiui (pvz.: specialistas organizacijoje keičia pareigas ir atsakomybes ir pan. situacijos), specialistas atsisako dirbti konkrečiame projekte / sutarties vykdyme. ir pan.), pateikus duomenis apie numatomą naujai skirti specialistą bei jo kvalifikaciją ir atitiktį kitiems pirkimo dokumentuose keliamiems reikalavimams patvirtinančius dokumentus; [5:  Jeigu Tiekėjo specialistai tenkina jiems keliamus reikalavimus, jie gali būti keičiami rolėse ir / ar užimti kelias roles (kai Viešojo pirkimo sąlygose nebuvo nustatytas toks ribojimas). ] 

3.2.11.2. Pirkėjo iniciatyva, jei Pirkėjas turi pagrįstų įtarimų, kad Tiekėjo Sutarties vykdymui paskirtas specialistas nekompetentingas vykdyti nustatytas pareigas, atsiradus interesų konfliktui;
6.2.3.1. a) ne vėliau kaip per 10 (dešimt) darbo dienų nuo faktinio 1, 2, 3 paslaugų etapų suteikimo ir 1, 2, 3 paslaugų etapų paslaugų perdavimo–priėmimo aktų pateikimo priimti paslaugų rezultatą, pasirašydamas 1, 2, 3 paslaugų etapų paslaugų perdavimo–priėmimo aktus;
b) ne vėliau kaip per 5 (penkias) darbo dienas nuo faktinio Svetainės palaikymo paslaugų suteikimo ir suvestinės ataskaitos pateikimo priimti palaikymo paslaugų rezultatą, priimti paslaugų rezultatą;
c) ne vėliau kaip per 20 (dvidešimt) darbo dienų nuo faktinio 4 paslaugų etapų suteikimo ir 4 paslaugų etapo paslaugų perdavimo–priėmimo akto pateikimo priimti paslaugų rezultatą pasirašydamas 4 paslaugų etapo paslaugų perdavimo–priėmimo aktą;
d) ne vėliau kaip per 20 (dvidešimt) darbo dienų nuo faktinio  konkretaus vystymo paslaugų užsakymo suteikimo ir konkretaus vystymo paslaugų užsakymo paslaugų perdavimo–priėmimo akto pateikimo priimti paslaugų rezultatą pasirašydamas konkretaus vystymo paslaugų užsakymo paslaugų perdavimo–priėmimo aktą. 
6.2.6. a) Jeigu Pirkėjas per 10 (dešimt) darbo dienų nuo 1, 2, 3 paslaugų etapų perdavimo–priėmimo aktų gavimo nepateikia (neišsiunčia) Tiekėjui Defektų akto, laikoma, kad Pirkėjas 1, 2, 3 paslaugų etapų paslaugas priėmė ir joms pretenzijų neturi.
b) Jeigu Pirkėjas per 5 (penkias) darbo dienas nuo Svetainės suvestinės ataskaitos gavimo nepateikia (neišsiunčia) Tiekėjui Defektų akto, laikoma, kad Pirkėjas Svetainės palaikymo paslaugas priėmė ir joms pretenzijų neturi.
c) Jeigu Pirkėjas per 20 (dvidešimt) darbo dienų nuo 4 paslaugų etapo perdavimo–priėmimo akto gavimo nepateikia (neišsiunčia) Tiekėjui Defektų akto, laikoma, kad Pirkėjas 4 paslaugų etapo paslaugas priėmė ir joms pretenzijų neturi.
d) Jeigu Pirkėjas per 20 (dvidešimt) darbo dienų nuo konkretaus vystymo paslaugų užsakymo suteikimo perdavimo–priėmimo akto gavimo nepateikia (neišsiunčia) Tiekėjui Defektų akto, laikoma, kad Pirkėjas konkretaus vystymo paslaugų užsakymo paslaugas priėmė ir joms pretenzijų neturi.

	14.2.
	Šalys susitaria papildyti Sutarties Bendrąsias sąlygas nurodytu punktu, tačiau kitų punktų numeracijos nekeisti:
3.2.15. Jeigu Tiekėjas pageidauja į Sutarties vykdymą įtraukti papildomus atitinkamos rolės specialistus / ekspertus (pvz.: į projektų vadovo rolę įtraukti papildomą projektų vadovą ir pan.), Tiekėjas turi pateikti raštu (el. paštu) prašymą Pirkėjui ir kartu su prašymu pateikti siūlomo papildomo specialisto / eksperto kvalifikaciją (kuri buvo nustatyta Viešojo pirkimo sąlygose) pagrindžiančius dokumentus. Prašymo teikimo aplinkybės / pagrindai: a) Paslaugų kokybės tikslu b) užtikrinti nepertraukiamą paslaugų teikimą, kai atitinkamos rolės specialistas / ekspertas atostogauja ir / ar laikinai nevykdo darbo funkcijų. Pirkėjas turi įvertinti pateiktą prašymą, specialisto / eksperto kvalifikaciją bei ar papildomo specialisto įtraukimas nepažeis Viešųjų pirkimų įstatyme nustatytų principų (dėl kokybės vertinimo ir / ar pan. situacijos). Papildomo specialisto / eksperto įtraukimas įforminamas Šalių rašytiniu susitarimu.

	14.3.
	(pildyti, jei išbraukiamas Sutarties Bendrųjų sąlygų atitinkamas punktas:
Šalys susitaria išbraukti nurodytą Sutarties Bendrųjų sąlygų punktą, tačiau kitų punktų numeracijos nekeisti: _____.

	14.4.
	(pildyti, jei nustatomos kitokios nei Sutarties Bendrosiose sąlygose nustatytos nuostatos dėl Paslaugų intelektinės nuosavybės):

	14.5.
	Sutarties Bendrosiose sąlygose nurodytos alternatyvios nuostatos (su prierašu „jei taikoma“ ir pan.) taikomos tik tokiu atveju, jeigu jos konkrečiai aprašomos Sutarties Specialiosiose sąlygose arba prieduose.

	15. SUTARTIES PRIEDAI

	15.1. Priedas Nr. 1
	Techninė specifikacija

	15.2. Priedas Nr. 2
	Pasiūlymas

	16. ŠALIŲ ATSTOVŲ PARAŠAI

	PIRKĖJAS
	TIEKĖJAS

	(nurodomos atstovo pareigos, vardas, pavardė)
	(nurodomos atstovo pareigos, vardas, pavardė)

	
(parašas)


	
(parašas)




______________

